# Csombor Márton

### A Wikipédiából, a szabad lexikonból.

Csombor Márton (Czombor Márton) (szepsi) (Szepsi, 1594 – 1623 előtt) író, utazó

## [szerkesztés] Élete

Tanult Késmárkon 1616-ig; ekkor május 15-én, 22 évesen külföldre indult és legtöbbet gyalog utazott „sárga csizmában, verőfényes gránát posztóból csinált palástban" és bejárta Lengyelországot, Csehországot, Sziléziát. Danzigban a gymnasiumi alumnusok közé beiratkozott. 1617. január 21. hagyta el Danzigot és Poroszországba ment; innét Dánia felé vitorlázott; május elején Svájcba indult, de Angliában kötött ki. Londonban meglátogatta az iskolákat és Canterburyban is volt. 1618-ban Franciaországban s Párizsban is megfordult; onnét Németországba jött és 1618. június 19. a strassbourgi egyetem tagja lett; innét Heidelbergen, Nürnbergen és Krakkón át visszatért Magyarországra, s 1620-ban kassai iskolaigazgató, majd a varannói magyar iskolában tanító lett.

## [szerkesztés] Munkái

1. Evropica Varietas, avagy Szepsi Czombor Mártonnak Lengyel, Mazur, Pruz, Dania, Frísia... Britanniai, Tengeren való bujdosásában látott, hallot külömb külömb fele dolgoknak rövid le irása... Kassa, 1620.

2. Vdvari Schola... Bártfa, 1623. (Bedegi Nyári Ferencz, Nyári István fia, számára irta; a munka Nyári Ferencznek és a szerzőnek halála után nyomatott ki.)

Kézirati munkája: Utazása 1620. 4-rét 167 lap és ezt kiegészítő másolatok.

## [szerkesztés] Források

- Szinnyei József: Magyar írók élete és munkái, Arcanum, Budapest, 2000, ISBN 9638602996

A lap eredeti címe "http://hu.wikipedia.org../../../c/s/o/Csombor_M%C3%A1rton_998c.html"

Kategóriák: Régi magyar írók | Magyar pedagógusok

##### Views

- Szócikk
- Vitalap
- Aktuális változat

##### Keresés